Tíu þúsundasti íbúinn í Árborg hefur verið heiðraður en það er nýfæddur drengur , sem ætlar að setjast að á Selfossi með foreldrum sínum og bróður , sem eru nýflutt heim eftir að hafa búið í útlöndum . Íbúum í sveitarfélaginu fjölgar að jafnaði um sextíu á mánuði . Gísli Halldór Halldórsson , bæjarstjóri í Árborg mætti í heimsókn með fullt fangið af gjöfum til tíu þúsundasta íbúans í sveitarfélaginu , sem býr í Furugrund 38 á Selfossi með fjölskyldu sinni . Litli snáðinn sem hefur ekki enn fengið nafn fæddist 19. nóvember og var 19 merkur og 50 sentímetrar . „ Þetta er ekta Selfyssingur í húð og hár . Ég varð hissa þegar ég frétti að hann væri númer tíu þúsund , ég var eitthvað búin að vera að lesa mig til um þetta en ég var ekki búin að púsla þessu saman “ , segir Þuríður Elva Eggertsdóttir , nýbökuð móðir . Hún segir að mikið af fjölskyldufólki sæki í sveitarfélagi , það sé mjög gott að ala upp börn á Selfossi , bærinn sé líka mikill íþróttabær , auk þess að vera flottur og traustur . Íbúum í Árborg fjölgar mjög hratt , ekki síst á Selfossi . „ Já , það hefur fjölgað um þrjátíu síðan drengurinn fæddist , þetta eru um sex tíu mánuði , þannig að við megum hafa okkur öll við til að búa þessu fólki mannvænt umhverfi “ , segir Gísli Halldór Halldórsson , bæjarstjóri í Árborg . Þuríður Elva segir það hafa komið fjölskyldunni skemmtilega á óvart að tíu þúsundasti íbúinn í Árborg væru sonur þeirra Michaels . Magnús Hlynur Hreiðarsson . Nýjasta hverfið á Selfossi mun byggjast upp í Björkulandi en þar mun um tvö þúsund manns búa . Nýlega voru auglýstar 120 íbúðir lausar til umsóknar á sex lóðum í hverfinu og bárust um 300 umsóknir um þær . Hvenær ætlar þú að koma og verðlauna ellefu þúsundasta íbúann ? „ Með þessu áframhaldi þá verður það bara um næstu jól , eða fyrir næstu jól , þetta er jólabarnið í ár , það er spurning hver verður það á næsta ári “ , segir Gísli Halldór og hlær .